****

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

Balvos

**PIELIKUMS**

Balvu novada domes

2024.gada 26.septembra

lēmumam (sēdes prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2024.gada 26.septembra saistošo noteikumu Nr.\_\_\_/2024 “Grozījums Balvu novada domes 2022.gada 22.septembra saistošajos noteikumos Nr. 33/2022 “Sabiedrisko ūdenssaimniecības pakalpojumu sniegšanas un lietošanas kārtība Balvu novadā”” projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Mērķis un nepieciešamības pamatojums |   Balvu novada pašvaldība ir sagatavojusi projekta pieteikumu finansējuma piesaistei ūdensapgādes un kanalizācijas tīklu paplašināšanai Balvu pilsētā. Projekta pieteikums sagatavots atbilstoši 2023.gada 17.oktobra Ministru kabineta noteikumu Nr. 593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi” prasībām.  Tā kā projektā plānots kā sadarbības partneri iesaistīt Balvu novada pašvaldības aģentūru “SAN-TEX”, atbilstoši minēto Ministru kabineta noteikumu 62.5. apakšpunktam, ir nepieciešami domes izdotie saistošie noteikumi, kuros noteikta ūdenssaimniecības un siltumapgādes sabiedrisko pakalpojumu sniegšanas kārtība. Pašvaldības saistošajos noteikumos arī jāiekļauj visas MK noteikumu 62.5. apakšpunkta prasības. Izdarot saistošo noteikumu grozījumus atbilstoši MK noteikumu prasībām, Balvu novada dome piešķir Balvu novada pašvaldības aģentūrai “SAN-TEX” īpašas tiesības sniegt ūdensapgādes un kanalizācijas pakalpojumus Balvu pilsētas administratīvajā teritorijā. Noteikumos tiek uzskaitīti konkrēti sniedzamo pakalpojumu veidi, noteikti aģentūras pienākumi un tiesības. Grozījumi arī paredz, ka aģentūra “SAN-TEX” ir tiesīga sniegt ūdenssaimniecības pakalpojumus līdz 2033.gada 31.decembrim. Noteikumos ir arī norādīta atsauce uz Eiropas Komisijas 2011. gada 20. decembra lēmums Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. |
| 2. Fiskālā ietekme uz pašvaldības budžetu |  Saistošo noteikumu pieņemšana dod iespēju pašvaldībai piesaistīt papildus finansējumu infrastruktūras izbūvēšanai.  Jaunas institūcijas netiks veidotas.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sociālās ietekmes, ietekmes uz vidi, iedzīvotāju veselību, pašvaldības teritorijā un arī ietekmes uz konkurenci plānotajam regulējumam nav. Realizējot projektus un piesaistot līdzekļus, paplašināsies iespēja uzņēmējiem piedāvāt savus pakalpojumus. Augstāk minētiem MK noteikumi paredz, ka finansējums pašvaldībai tiek piešķirts tikai tādā gadījumā, ja ieguldījums infrastruktūrā ir ar mērķi, lai atbalstītu uzņēmējdarbībai nepieciešamās publiskās infrastruktūras attīstību. |
| 4. Ietekme uz administratīvajām procedūrām un to izmaksām |   Administratīvās procedūras nemainās. Projektus realizē pašvaldības Centrālās pārvaldes un citu iestāžu esošie darbinieki. |
| 5. Ietekme uz pašvaldības funkcijām un cilvēkresursiem | Ietekme uz līdz šim pašvaldības pildītajām funkcijām un cilvēkresursu izmaiņām nav paredzēta.  |
| 6. Informācija par izpildes nodrošināšanu  |  Jaunu institūciju izveidošana nav plānota. Īstenojot projektus būs nepieciešama papildus finanšu līdzekļu piesaiste līdzfinansējumam un projektu priekšfinansēšanai. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Projektu realizācijas gadījumā tiks piesaistīti vairāk līdzekļi, nekā pašvaldībai būs jāiegulda savs finansējums. |
| 8. Izstrādes gaitā veiktās konsultācijas ar privātpersonām un institūcijām  |  Konsultācijas ar sabiedrības pārstāvjiem saistošo noteikumu izstrādes procesā nav notikušas. Atbilstoši Pašvaldību likuma 46. panta trešajā daļā noteiktajam, saistošo noteikumu projekts tika publicēts Balvu novada pašvaldības oficiālajā tīmekļvietnē divas nedēļas (no 2024. gada 30.augusta līdz 2024. gada 13.septembrim).  |

Domes priekšsēdētājs S.Maksimovs